Ικανότητα ριζικού αποικισμού ωφέλιμων βακτηρίων και επίδραση μεταβολιτών τους στην ανάπτυξη του Fusarium oxysporum f. sp. radicis-lycopersici
Creators: name: Βερβέρης, Μηνάς Γεωργίου
Publisher: name: Aristotle University of Thessaloniki
Year: 2020
Subjects: Βιολογική καταπολέμηση
Επίδραση στην ανάπτυξη του Fusarium oxysporum f. sp. radicis-lycopersici
Ριζικός αποικισμός
Biological control
Effects on growth of Fusarium oxysporum f. sp. radicis-lycopersici
Root colonization

description: Στο πλαίσιο μελέτης των ιδιοτήτων τους τα ωφέλιμα ριζοβακτήρια, P. chlororaphis ToZa7, S. rubidaea S55, S. rubidaea S49, S. marcescens PiHa5-II, S. marcescens S52 και B. cereus S76 που είχαν απομονωθεί από καλλιέργειες σε διάφορες περιοχές της Ελλάδας, ελέγχθηκαν ως προς την ικανότητά τους να αποικίζουν επιφανειακά το ριζικό σύστημα της τομάτας και του σιταριού. Για την ικανότητα επιφανειακού αποικισμού πραγματοποιήθηκαν πειράματα σε σύστημα κλειστού τύπου (gnotobiotic), όπου όλα τα στελέχη αποίκισαν επιτυχώς τις αναπτυσσόμενες ρίζες τομάτας και σιταριού. Ο ενδοφυτικός αποικισμός μελετήθηκε σε φυτοδοχεία όπου φάνηκε πως εκτός του P. chlororaphis ToZa7, μόνο το S. rubidaea S55 διαθέτει αυτή την ικανότητα. Επιπλέον, μελετήθηκε η επίδραση οργανικών εκχυλισμάτων υπερκείμενου υγρών καλλιεργειών των στελεχών στην βλάστηση των κονιδίων και της αύξησης των μυκηλιακών υφών του φυτοπαθογόνου μύκητα Fusarium oxysporum f. sp. radicis-lycopersici (Forl). Η μελέτη πραματοποιήθηκε με δύο διαφορετικά πειράματα, το πρώτο με εφαρμογή όλου του εκχυλίσματος που προέκυψε από συγκεριμένο όγκο καλλιέργειας όλων των στελεχών και το δεύτερο με εφαρμογή του κάθε εκχυλίσματος σε τριες διαφορετικές δόσεις, μόνο για τα στελέχη P. chlororaphis ToZa7 και S. rubidaea S55. Στην πρώτη περίπτωση τα αποτελέσματα ανέδειξαν τα στελέχη P. chlororaphis ToZa7 και B. cereus S76 ως τα πιο αποτελεσματικά έναντι του φυτοπαθογόνου μύκητα Forl, μειώνοντας το ποσοστό βλάστησης των κονιδίων κατά 93,9% και 88,8%, αντίστοιχα, και το μήκος των βλαστικών σωλήνων κατά 99,21% και 99,22% που προκλήθηκε, αντίστοιχα, στις πρώτες 18 ώρες επώασης. Η αναστολή από τα εκχυλίσματα των στελεχών S. rubidaea S55 και S. marcescens PiHa5-II ήταν μικρότερη, ενώ το εκχύλισμα από S. rubidaea S55 για διάστημα των πρώτων 18 ωρών έδειξε να ευνοεί τη μυκηλιακή αύξηση του μύκητα. Κατά την εφαρμογή των εκχυλισμάτων των ToZa7 και S55 σε τρεις διαφορετικές δόσεις, πιο έντονη αναστολή καταγράφηκε και πάλι στο P. chlororaphis ToZa7 το οποίο προκάλεσε 80% έως 99,64% μείωση στη βλάστηση των κονιδίων και 92,5% έως πλήρη αναστολή στην αύξηση του βλαστικού σωλήνα, για χρονικό διάστημα 48 ωρών. Το στέλεχος S. rubidaea S55 αν και έδειξε μικρότερη αναστολή, αυτή έφτασε το 28,82% έως 98,9% μείωση στη βλάστηση των κονιδίων και 38,7% έως 96,23% στην αύξηση του βλαστικού σωλήνα, στο πλαίσιο των 24 ωρών
description: As a part of a study on their biocontrol characteristics the beneficial rhizobacteria P. chlororaphis ToZa7, S. rubidaea S55, S. rubidaea S49, S. marcescens PiHa5-II, S. marcescens S52 και B. cereus S76, isolated from different regions of Greece, were tested for their ability to colonize the surface of tomato and wheat roots. Tests were performed in vitro, in gnotobiotic tubes, where all bacterial strains successfully colonized the growing roots of both plants. Endophytic colonization was studied on tomato roots, in pots. Except P. chlororaphis ToZa7, only S. rubidaea S55 demonstrated endophytic growth. Morealso, inhibitory effects of organic extracts from liquid culture supernatans of the aforementioned strains were studied on conidial germination and mycelial growth of Fusarium oxysporum f. sp. radicis-lycopersici (Forl). The study was carried out using two experimental procedures. In the first procedure the whole amount of extract from a specific volume of supernatant was applied including all strains. In the second procedure three elevated doses of extracts were applied only from the strains P. chlororaphis ToZa7 και S. rubidaea S55. In the first procedure ToZa7 and S76 were the most effective against Forl, reducing the percentage of conidial germination by 93.9% and 88.8%, respectively, and the length of germ tube by 99.21% and 99.22%, respectively, during the first 18 hours of incubation. The inhibitory effect of extracts from strains S55 and PiHa5-II was significantly lesser, whereas it was remarkable that extracts of S55 were promoting the mycelial growth for the first 18 hours. Results from the second procedure showed that P. chlororaphis ToZa7 was the most inhibitory of the two strains reducing conidial germination by 80 to 99,64% and the length of germ tube by 92.5 to 100%, for the first 48 hours. S. rubidaea S55 was less inhibitory, reducing conidial germination by 28.82% to 98.9% and the length of germ tube by 38.7% to 96.23%, for the first 24 hours